ಅಂಬಿ ತಮ್ಮ ಪತ್ನಿ ಫೋನ್ ನಂಬರ್ ಸೇವ್ ಮಾಡಿದ್ದು ಹೀಗೆ

ಬೆಂಗಳೂರು: ರೆಬಲ್ ಸ್ಟಾರ್ ಅಂಬರೀಶ್ ಅವರ ತಮ್ಮ ಪತ್ನಿ ಸುಮಲತಾ ಅವರ ಫೋನ್ ನಂಬರನ್ನು ‘ಗಾಡೆಸ್’ (ದೇವತೆ) ಎಂದು ಸೇವ್ ಮಾಡಿಕೊಂಡಿದ್ದರು. ಗಾಡೆಸ್ ಫೋನ್ ಬಂದರೆ ಅಂಬರೀಶ್ ಯಾವುದೇ ಕೆಲಸವಿದ್ದರೂ ತಪ್ಪದೇ ಫೋನ್ ರಿಸೀವ್ ಮಾಡುತ್ತಿದ್ದರು.

ಅಂಬರೀಶ್ ಅವರು ಕುಟುಂಬದ ಜೊತೆ ಹೆಚ್ಚು ಕಾಲ ಕಳೆಯುತ್ತಿದ್ದರು. ರಾಜಕೀಯದಲ್ಲೂ ತೊಡಗಿಕೊಂಡಿದ್ದ ಅವರು ಯಾವುದೇ ಕರೆ ಬಂದರು ಅಷ್ಟಾಗಿ ತಲೆಕಡೆಸಿಕೊಳ್ಳುತ್ತಿರಲಿಲ್ಲ. ಆದರೆ ಗಾಡೆಸ್ (ಸುಮಲತಾ) ಫೋನ್ ಬಂದ ತಕ್ಷಣ ಅಂಬಿ ಯಾವುದೇ ಕೆಲಸವಿದ್ದರೂ ಅದನ್ನು ಬಿಟ್ಟು ಅವರ ಫೋನ್ ರಿಸೀವ್ ಮಾಡುತ್ತಿದ್ದರು.

ಅಂಬಿ ತಮ್ಮ ಪತ್ನಿಯನ್ನು ತುಂಬಾ ಪ್ರೀತಿಸುತ್ತಿದ್ದರು. ಸುಮಲತಾ ಅವರು ಅಂಬಿ ಬದುಕಲಿ ದೇವತೆಯಾಗಿ ಬಂದಿದ್ದರು. ಅಂಬಿ ಬಾಳಿಗೆ ಸುಮಲತಾ ಬಂದ ಬಳಿಕ ಜೀವನ ತುಂಬಾ ಸುಧಾರಿಸಿತು ಎಂದು ಹೇಳಲಾಗಿದೆ. ಅಲ್ಲದೇ ಸುಮಲತಾ ಅವರನ್ನು ಮದುವೆಯಾದ ನಂತರ ಅಂಬಿ ಸಾಕಷ್ಟು ಹಿಟ್ ಚಿತ್ರಗಳನ್ನು ನೀಡಿದ್ದಾರೆ.

ಸುಮಲತಾ ಅವರು ಮಲೇಷಿಯಾದಲ್ಲಿ ನಡೆದ 25ನೇ ಮದುವೆ ವಾರ್ಷಿಕೋತ್ಸವ ಸಂದರ್ಭದಲ್ಲಿ ತೆಗೆಸಿದ್ದ ಫೋಟೋವನ್ನ ಮಂಗಳವಾರ ಮಧ್ಯಾಹ್ನ ವೇಳೆಗೆ ತಮ್ಮ ಫೇಸ್‍ಬುಕ್ ಕವರ್ ಫೋಟೋ ಆಗಿ ಅಪ್‍ಡೇಟ್ ಮಾಡಿದ್ದಾರೆ. ಅಲ್ಲದೇ ಅಂತಿಮ ವಿಧಿ ವಿಧಾನ ನಡೆಯುವ ವೇಳೆ ಇರಿಸಿದ್ದ ಫೋಟೋವನ್ನು ಪ್ರೊಫೈಲ್ ಆಗಿ ಫೋಟೋ ಮಾಡಿದ್ದಾರೆ.

1984 ರಲ್ಲಿ ಬಂದ ಕನ್ನಡ `ಆಹುತಿ’ ಸಿನಿಮಾದಲ್ಲಿ ಅಂಬಿ ಹಾಗೂ ಸುಮಲತಾ ಅವರು ಮೊದಲ ಬಾರಿಗೆ ಒಟ್ಟಿಗೆ ಕಾಣಿಸಿಕೊಂಡಿದ್ದರು. ಬಳಿಕ ಸುಮಾರು ಆರೇಳು ಸಿನಿಮಾಗಳಲ್ಲಿ ಒಟ್ಟಿಗೆ ಕಾಣಿಸಿಕೊಂಡಿದ್ದ ಈ ಜೋಡಿಯ ಸ್ನೇಹ ಪ್ರೀತಿಗೆ ತಿರುಗಿ 1991ರಲ್ಲಿ ಮದುವೆಯಾಗಿದ್ದರು. ಡಿ. 8ರಂದು ಅಂಬಿ- ಸುಮಲತಾ ಅವರ 27ನೇ ಮದ್ವೆ ವಾರ್ಷಿಕೋತ್ಸವವಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv ಮತ್ತು Live  ವೀಕ್ಷಿಸಲು  ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್  ಮಾಡಿ: play.google.com/publictv